ІНСТРУКЦЫЯ

аб парадку арганізацыі і правядзення конкурсу гарманістаў, баяністаў, акардэаністаў ”Вішнёвыя найгрышы“ ў межах Міжнароднага свята Вішнёвы фестываль“

1. Дадзеная Інструкцыя вызначае парадак арганiзацыi i правядзення конкурсу гарманістаў, баяністаў, акардэаністаў ”Вішнёвыя найгрышы“ ў межах Міжнароднага свята ”Вішнёвы фестываль“ (далей – конкурс).

Мэтай і задачамі конкурсу з’яўляюцца:

адраджэнне i распаўсюджванне народнага інструментальнага мастацтва ў асяроддзі прафесіяналаў і аматараў;

адкрыццё новых імёнаў і талентаў у галіне інструментальнага мастацтва;

удасканаленне выканаўчага майстэрства інструментальнага мастацтва;

пазіцыянаванне сучаснага інструментальнага мастацтва як неад’емнай часткі культуры Рэспублікі Беларусь;

абмену творчымі ідэямі і практычным вопытам.

1. Арганізатарамі конкурсу з’яўляюцца Глыбоцкі раённы выканаўчы камітэт (далей – райвыканкам), сектар культуры Глыбоцкага райвыканкама (далей – сектар) (далей – арганiзатары конкурсу).

Конкурс адбудзецца 19 ліпеня 2025 года на канцэртнай пляцоўцы каля возера Кагальнае г. Глыбокае.

Для ўдзелу ў конкурсе запрашаюцца прафесійныя і аматарскія выканаўцы з Рэспублікі Беларусь і замежных краін. Па складу самадзейныя выканаўцы на народных інструментах (гармонь, баян, акардэон) могуць быць салісты, інструментальныя ансамблі з гарадоў і раёнаў Віцебскай вобласці, Рэспублікі Беларусь і замежных краін. Выступленні могуць суправаджацца танцамі, песнямі, ігрой на іншых народных інструментах.

Заяўкі дасылаюцца да 10 ліпеня 2025 года на эл.адрас: glubokoe\_ctknt@ideolgl.vitebsk.by; (у заяўцы неабходна ўказаць: Прозвішча, імя, імя па бацьку удзельніка; узрост; музычныя творы, прадстаўленыя на конкурс; кантактны нумар тэлефона);

тэлефоны для даведак: 802156 36127 (Дзмітрый Леанідавіч);

802156 36120.

1. Умовы правядзення:

Удзельнікі конкурсу павінны прадставіць 2 творы, рознабаковыя па характары: адно з іх павінна быть нацыянальнага характару альбо нацыянальнага аўтара. Працягласць кожнага твора не больш 5 хвілін;

парадак выступлення вызначае аргкамітэт.

1. Выступленне ўдзельнікаў ацэньвае прафесійнае журы.

Крытэрыі ацэнкі ўзроўню выканальніцкай (інструментальнай) падрыхтоўкі:

ступень мастацкага ўвасаблення музычнага ладу твораў;

тэхнічная дасканаласць выканання;

ступень складанасці праграмы;

стылёвая і стылістычная разнастайнасць абранага музычнага матэрыялу.

Журы:

ацэньвае выкананне ўдзельнікамі конкурсу твораў;

афармляе пратаколы вынікаў выкананняў удзельнікамі конкурсу;

вызначае пераможцаў конкурсу ў кожнай намінацыі;

інфармуе ўдзельнікаў конкурсу аб выніках іх удзелу ў конкурсе.

Падвядзенне вынікаў конкурсу ажыццяўляецца журы адкрытым галасаваннем па кожнаму з удзельнікаў конкурсу.

Рашэнні журы з’яўляюцца канчатковымі і перагляду не падлягаюць.

1. Падвядзенне вынікаў і ўзнагароджванне ўдзельнікаў:

лепшыя выканаўцы ўзнагароджваюцца дыпломам ”Гран-пры“ і дыпломамі Лаўрэата І, ІІ, ІІІ ступеняў.

Удзельнікі, якія не занялі прызавыя месцы, узнагароджваюцца заахвочвальнымі дыпломамі ў намінацыях:

высокае выканальніцкае майстэрства;

адраджэнне і распаўсюджванне традыцый музычнага мастацтва;

захаванне і прапаганда музычнага мастацтва;

выяўленне і падтрымка таленавітай моладзі;

лепшае выкананне народнай музыкі;

лепшае выкананне твора патрыятычнай накіраванасці;

любоў да народнай музыкі;

захаванне нацыянальных традыцый;

актуальнасць і навізна зместу рэпертуару;

захаванне нацыянальнай культуры і спадчыны;

лепшае сольнае выкананне твору ў суправаджэнні калектыву.

1. Фiнансаванне падрыхтоўкi i правядзення конкурсу ажыццяўляецца за кошт сродкаў мясцовых бюджэтаў (раённага, абласнога) у межах сродкаў, прадугледжаных дзяржаўным органам на правядзенне цэнтралiзаваных мерапрыемстваў, а таксама iншых крынiц, не забароненых заканадаўствам Рэспублікі Беларусь.